અમેરિકામાં નાઈન ઈલેવનના આતંકી હુમલા વખતે હક્કાની તાલિબાનનો મિલિટરી કમાન્ડર હતો. આ હુમલાને પગલે અમેરિકાએ અફઘાનિસ્તાનને ઘમરોળ્યું ને તાલિબાનને ઉખાડી ફેંક્યા પછી તમામ કટ્ટરવાદી સંગઠનોએ ભેગાં મળીને અમેરિકા પર ગેરીલા હુમલા શરૂ કર્યા. આ હુમલા આજેય ચાલુ છે ને તેમાં હક્કાની નેટવર્ક સૌથી વધારે સક્રિય છે. હક્કાની નેટવર્કનો પ્રભાવ તોરાબોરાની પહાડીઓના વિસ્તારમાં તથા ઉત્તર વઝિરિસ્તાનમાં મિરાનશાહમાં છે. અમેરિકાના હુમલા પછી લાદેન તથા મુલ્લા ઉમર સહિતના મોટા ભાગના આતંકી વરસો લગી આ પહાડીઓમાં છુપાઈને રહેલા.